மன்னார் பிரதேச சபை

மன்னார் பிரதேச சபை (Mannar Divisional Council) இலங்கையின் மன்னார் மாவட்டத்தில் அமைந்துள்ள உள்ளூராட்சி அமைப்புக்களுள் ஒன்று ஆகும். மன்னார் நகரசபைப் பகுதி தவிர்ந்த மன்னார் பிரதேச செயலாளர் பிரிவில் அடங்கும் பகுதிகள் இப்பிரதேச சபைக்குள் அடங்குகின்றன. இதன் மொத்தப் பரப்பளவு 189.35 சதுர மைல்கள். இதற்குள் தலைமன்னார்த் தீவின் பெரும் பகுதியும், தலைநிலத்தில் உள்ள உயிலங்குளம் பகுதியும் அடங்கியுள்ளன. தலைமன்னார்த் தீவின் தெற்கு பகுதியில் மன்னார் நகரசபையுடன் பொது எல்லையைக் கொண்டுள்ள ஒரு சிறு பகுதி தவிர ஏனைய பகுதிகள் கடலால் சூழப்பட்டுள்ளன. தலை நிலத்தில், இதன் வடக்கில் நீரேரியும்; கிழக்கில் மாந்தை மேற்கு பிரதேச சபையும்; தெற்கிலும், மேற்கிலும் நானாட்டான் பிரதேச சபையும் எல்லைகளாக உள்ளன. இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, மன்னார் பிரதேச சபைக்கு 12 உறுப்பினர்கள் வட்டாரங்களில் இருந்து நேரடியாகவும், 10 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 22 உறுப்பினர்கள் தேர்ந்தெடுக்கப்படுகின்றனர்.

வட்டாரங்கள்
26ம் இலக்க 2015 ஆகத்து 21 அதிவிசேட வர்த்தமானி அறிவித்தலின் மூலம் உள்ளுராட்சி அதிகார சபைகள் தேர்தல் கட்டளை சட்டத்தின் 3ஆவது பிரிவின் கீழ் உள்ளுராட்சி அதிகார சபையின் ஆளுகைப் பிரதேசத்தின் எல்லைகள் வரையறை செய்யப்பட்டுள்ளன. இவ்வாறு வரையறை செய்யப்பட்டுள்ள மன்னார் பிரதேச சபையின் ஆளுகைப் பிரதேசம் 11 வட்டாரங்களாகப் பிரிக்கப்பட்டுள்ளது. மன்னார் பிரதேச சபையின் கீழ் மன்னார் நகரசபைப் பகுதி தவிர்ந்த மன்னார் பிரதேச செயலாளர் பிரிவின் நிருவாக எல்லைகள் உள்ளடங்குகின்றன.
 தலைமன்னார்
 தலைமன்னார் துறை
 துள்ளுகுடியிருப்பு
 பேசாலை
 பேசாலை தெற்கு
 சிறுதோப்பு
 புதுக்குடியிருப்பு
 எருக்கலம்பிட்டி
 தாழ்வுபாடு
 தாராபுரம்
 உயிலங்குளம் (2 உறுப்பினர்கள்)

தேர்தல் முடிவுகள்
2011 உள்ளூராட்சித் தேர்தல்
23 யூலை 2011 உள்ளாட்சித் தேர்தல் முடிவுகள்:

கூட்டணியும் கட்சிகளும் வாக்குகள் % இடங்கள்  தமிழ்த் தேசியக் கூட்டமைப்பு * 5,061  37.06%  5  ஐக்கிய மக்கள் சுதந்திரக் கூட்டணி ** 4,619  33.82%  2  சிறீலங்கா முஸ்லிம் காங்கிரசு 3,906  28.60%  2  ஐக்கிய தேசியக் கட்சி 62  0.45%  0  சுயேச்சைக் குழு 3 7  0.01%  0  சுயேச்சைக் குழு 1 1  0.01%  0செல்லுபடியான வாக்குகள் 13,656  100.00%  9 செல்லாத வாக்குகள் 434  பதிவான மொத்த வாக்குகள் 14,090  பதிவு செய்யப்பட்ட வாக்காளர்கள் 24,658  வாக்குவீதம் 57.14%   * ஈபிஆர்எல்எஃப் (சு), இதக, புளொட், டெலோ, தவிகூ ஆகிய கட்சிகளை உள்ளடக்கியது.  ** ஈபிடிபி, இசுக ஆகிய கட்சிகளை உள்ளடக்கியது.

2018 உள்ளூராட்சித் தேர்தல்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 12 உறுப்பினர்கள் வட்டாரங்களில் இருந்து நேரடியாகவும், 9 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 21 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

கூட்டணிகளும் கட்சிகளும் வாக்குகள் % வட்டாரங்களில் இருந்து தேர்ந்தெடுக்கப்பட்ட உறுப்பினர்கள் பெற்ற வாக்குகளுக்குரிய கூடுதல் உறுப்பினர்கள் உரித்தான முழு உறுப்பினர்களின் எண்ணிக்கை  ஐக்கிய தேசியக் கட்சி 5,884  33.05%  4  3  7  இலங்கைத் தமிழரசுக் கட்சி  5,029  28.25%  7  0  7  சிறீலங்கா முஸ்லிம் காங்கிரசு 1,995  11.21%  1  1  2  சிறீ லங்கா சுதந்திரக் கட்சி 1,517  8.52%  0  2  2  இலங்கை பொதுசன முன்னணி 1,229 6.90%  0  1  1  தமிழர் விடுதலைக் கூட்டணி  1,118  6.28%  0  1  1  ஈழ மக்கள் ஜனநாயகக் கட்சி 624  3.51%  0  1  1  அகில இலங்கைத் தமிழ்க் காங்கிரசு 406  2.28%  0  0  0செல்லுபடியான வாக்குகள் 17,802  100.00%  12  9  21 செல்லாத வாக்குகள் 124  அளிக்கப்பட்ட மொத்த வாக்குகள் 17,926  பதிவு செய்யப்பட்ட வாக்காளர்கள் 22,468  வாக்குவீதம் 79.78% 
மன்னார் பிரதேச சபையின் தலைவராக சாகுல்கமீது முகம்மது முசாகிர் (புதுக்குடியிருப்பு, ஐக்கிய தேசியக் கட்சி), துணைத் தலைவராக மொகமது இசுமாயில் மொகமது இசதீன்  (எருக்கலம்பிட்டி, சிறீலங்கா முஸ்லிம் காங்கிரசு) ஆகியோர் தெரிவு செய்யப்பட்டனர்.

2025 உள்ளூராட்சித் தேர்தல்
2025 மே 6 இல் நடைபெற்ற உள்ளூராட்சித் தேர்தல் முடிவுகள்: 12 உறுப்பினர்கள் வட்டாரங்களில் இருந்து நேரடியாகவும், 10 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 22 உறுப்பினர்கள் தேர்ந்தெடுக்கப்பட்டனர்:

கூட்டணிகளும் கட்சிகளும் வாக்குகள் % பெற்ற வாக்குகளுக்குரிய உறுப்பினர்கள்வட்டாரங்களில் இருந்து தேர்ந்தெடுக்கப்பட்ட உறுப்பினர்கள் உரித்தான முழு உறுப்பினர்களின் எண்ணிக்கை  இலங்கைத் தமிழரசுக் கட்சி 2,577  14.74%  5  0  5  ஐக்கிய மக்கள் சக்தி 3,520  20.14%  3  1  4  சனநாயகத் தமிழ்த் தேசியக் கூட்டணி 3,400  19.45%  3  1  4  தேசிய மக்கள் சக்தி 2,944  16.84%  0  3  3  சிறீலங்கா முஸ்லிம் காங்கிரசு 2,124  12.15%  1  1  2 இலங்கைத் தொழிற் கட்சி 1,450  8.30%  0  2  2  அகில இலங்கைத் தமிழ்க் காங்கிரஸ் 646  3.70%  0  1  1  சுயேச்சைக் குழு 568  3.25%  0  1  1  ஈழ மக்கள் சனநாயகக் கட்சி 156  0.89%  0  0  0 சர்வசன அதிகாரம் 93  0.53%  0  0  0செல்லுபடியான வாக்குகள் 17,478  100.00%  12  10  22 செல்லாத வாக்குகள் 174  அளிக்கப்பட்ட மொத்த வாக்குகள் 17,652  பதிவு செய்யப்பட்ட வாக்காளர்கள் 24,327  வாக்குவீதம் 72.56% 
2025 தேர்தலில் மன்னார் பிரதேச சபையின் தலைவராக ஏ. ஜே. எம். சப்ரான் (அகில இலங்கை மக்கள் காங்கிரசு), துணைத் தலைவராக ரொயிட்டன் சாந்தினி குரூசு (சனநாயகத் தமிழ்த் தேசியக் கூட்டணி) ஆகியோர் தெரிவு செய்யப்பட்டனர்.

மேற்கோள்கள்

பகுப்பு:மன்னார் மாவட்டப் பிரதேச சபைகள்